**Medveď hnedý kodiak** alebo **medveď kodiak** alebo **kodiak** (*Ursus arctos middendorffi*) je najväčší poddruh medveďa hnedého, ktorý sa vyskytuje na ostrovoch súostrovia Kodiak na juhozápade Aljašky.

Opis
----

Samica s mlaďatami
### Taxonómia

Klasifikátor Clinton Hart Merriam bol prvý, ktorý rozpoznal medveďov kodiakov ako unikáty a nazval ich "*Ursus middendorffi*" na počesť slávneho ruského prírodovedca Dr. Alexandra von Middendorffa. Nasledujúce taxonomické skúmania spojili väčšinu severoamerických hnedých medveďov do jedného poddruhu (*Ursus arctos horribilis*), ale medvede kodiak sa stále považujú za jedinečný poddruh (*Ursus arctos middendorffi*). Nedávne skúmanie genetických vzoriek medveďov kodiak preukázali, že sú úzko spojené s hnedými medveďmi z polostrova Aljaška a Kamčatky. 

### Farba

Farba srsti je od oranžovej (typická pre samice alebo pre medvede z južnej časti súostrovia) až po tmavohnedú. Mláďatá majú počas prvých rokov života často okolo krku "rodený kruh". Farba kodiaka sa veľmi podobá na jeho blízkeho príbuzného medveďa grizlyho.

### Veľkosť

Výzorom sa najviac podobá na medveďa hnedého kamčatského, od ktorého sa odlišuje spolu s veľkosťou aj o niečo tmavším zafarbením srsti. Len málo kodiakov sa vo voľnej prírode váži, preto sa hmotnosť iba odhaduje. Rozsah hmotnosti samíc je od 230 do 320 kg, samcov od 360 do 635 kg. Staršie samce majú v priemere 480 až 530 kg v priebehu roka, a výnimočne môžu vážiť až 680 kg. Samice sú typicky o 20% menšie a o 30% ľahšie ako samce  a dospelú veľkosť dosiahnu v 6 rokoch. Medvede vážia najmenej vtedy, keď sa na jar vynoria z brlohov, a ich hmotnosť sa v priebehu leta a jesene môže zvýšiť o 20 až 30%.

Dospelý samec kodiaka dosahuje v kohútiku výšku až 1,5 metra, keď stojí na všetkých štyroch končatinách. Keď stojí vystretý na zadných nohách, môže dospelý samec dosiahnuť výšku až 3 metre. Najväčší medveď kodiak v záznamoch žil v zajatí a zomrel v Cheyenne Mountain Zoo v decembri 1955 s hmotnosťou 850 kg.

Ide o najväčší poddruh medveďa hnedého a veľkosťou sa dá porovnať s medveďom bielym. Vďaka tomu sú medvede kodiak spolu s medveďmi bielymi dvaja najväčší členovia rodiny medveďov.

Početnosť
---------

V súčasnosti sú všetky populácie medveďa kodiaka zdravé a schopné rozmnožovať sa a v niektorých lokalitách sa ich početnosť výraznejšie zvyšuje. No počet voľne žijúcich jedincov nie je ani zďaleka taký vysoký a odhaduje sa v priemere na 3 500 kusov. Aj napriek tomu je vo väčšine lokalít povolený odstrel a každoročne zvyknú zabiť asi 180 jedincov, z čoho býva až 75% samcov.

Referencie
----------

1. 1 2   *Polar bear, (Ursus maritimus)* [PDF]. U.S. Fish and Wildlife service, [cit. 2008-03-22]. Appearance. The polar bear is the second largest member of the bear family, after Alaska’s Kodiak brown bears, which are larger than polar bears in size.. Dostupné online.  (Overview page)
2. ↑  Merriam, C. H. 1896. Ursus middendorffi. 69–71. Proceedings of the Biological Society of Washington.
3. ↑   *Join Russian Hunting, LLC for a Brown Bear Hunt* [online]. Russian Hunting Agency, [cit. 2011-06-08]. Dostupné online.
4. 1 2   *Bear Facts Kodiak National Wildlife Refuge* [online]. Kodiak National Wildlife Refuge. Dostupné online.
5. ↑  Wood, The Guinness Book of Animal Facts and Feats. Sterling Pub Co Inc (1983), ISBN 978-0851122359
6. 1 2 3   *Kodiak Bear Fact Sheet* [online]. Alaska Department of Fish and Game, Division of Wildlife Conservation, [cit. 2008-10-27]. Dostupné online.
7. ↑  Mark Carwardine. *Animal Records*. [s.l.] : Sterling Publishing Company, 2008. (Illustrated.) Dostupné online. ISBN 1-4027-5623-2,  978-1-4027-5623-8. S. 33.
8. ↑  Van Daele, L.J. 2007, *Population dynamics and management of brown bears on Kodiak Island*, Alaska, Doctoral dissertation, University of Idaho, Moscow Idaho USA.
9. ↑
10. 1 2

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Medveď hnedý kodiak**
* Spolupracuj na Wikidruhoch Wikidruhy ponúkajú informácie na tému **Medveď hnedý kodiak**

Externé odkazy
--------------

* kodiaka

Zdroj
-----

*Tento článok je čiastočný alebo úplný preklad článku Kodiak Bear na anglickej Wikipédii.*